Bétera signa el conveni per a la celebració del 4t Cicle Comarcal de Música Ovidi Montllor
25 de abril de 2019

El Castell de Bétera ha acollit hui la signatura del conveni amb el qual els ajuntaments de la comarca de Camp de Túria reediten per quart any consecutiu el Cicle Comarcal de Música Ovidi Montllor.

L'Eliana, Riba-roja de Túria, Llíria, Serra, Vilamarxant, la Pobla de Vallbona i Bétera són les localitats que formen part d'este projecte cultural l'objectiu del qual és fomentar la música, cohesionar els pobles de la comarca, promoure la llengua i cultura valenciana, incentivar la música en directe i donar suport als grups que contribueixen a aportar normalitat lingüística a la llengua valenciana.

“És la quarta edició del cicle i ja està consolidat a la comarca, ara esperem que la pròxima legislatura continue avant independentment del color dels ajuntaments. La intenció és fer comarca amb un esdeveniment que la gent ja coneix i que cada any apunta en les seues agendes culturals”, ha declarat Cristina Alemany, Alcaldessa de Bétera.

Enguany s'han programat els següents concerts:

1.    Concert de Aspart i Els Jóvens a Bétera:

Divendres 31 de maig

Hora: 23.00 h

Lloc: Parc d’Esplai

2.    Concert de Jonatan Penalba a Riba-roja de Túria:

Divendres 7 de juny

Hora: 22.30 h

Lloc: Parc Municipal Maldonado

3.    Concert de Miquel Gil Sextet a Vilamarxant:

Diumenge 9 de juny

Hora: 19.00 h

Lloc: Casa de la Cultura de Vilamarxant

4.    Concert de Jazzmàtiks a Serra:

Dissabte 22 de juny

Hora: 20 h

Lloc: Casa de la Cultura de Serra

5.    Concert “estima com vullgues” del Cor de L’Eliana a L’Eliana:

Divendres 28 de juny

Hora: 22.30 h

Lloc: Torre del Virrei

6.    Concert de “Empremtes. Xavi de Bétera” a Llíria:

Diumenge 30 de juny

Hora: 22 h

Lloc: Parc Silvestre d’Edeta

7.    Concert de Carles Dénia i Spanish Brass a La Pobla de Vallbona:

Dissabte 12 de juliol

Hora: 23 h

Lloc: Parc Municipal Benjamín March Civera